internet vaartha 139 Views
శ్రీలంకతో నేడు తొలి టి20
పుణే : టీమిండియా మూడు టి20ల సిరీస్‌కు శ్రీలంకతో ఆడేందుకు సన్నద్దమవుతుంది. కాగా ఆస్ట్రేలియాతో జరిగిన మూడు వన్డేలను క్లీన్‌ స్వీప్‌ చేసి దూకుడు మీద ఉన్న టీమిండియా అదే జోరును కొనసాగించాలిన చూస్తుంది.ఆస్ట్రేలియాపై గడ్డపై విజయం సాధించిన టీమిండియా ప్రస్తుతం స్వదేశంలోనే శ్రీలంకతో సిరీస్‌ను ఆడనుంది. ఆస్ట్రేలియాతో టి20ల్లో వరుస హాఫ్‌ సెంచరీలతో బాగా ఆడిన మంచి ఫామ్‌లో ఉన్న విరాట్‌ కోహ్లీకి సెలక్టర్లు విశ్రాంతినిచ్చారు.కాగా ఓపెనర్లు రోహిత్‌శర్మ, ధావన్‌ టీమిండియాకు మెరుగైన ప్రారంభాన్ని ఇస్తున్నారు. ఇక మూడవ స్థానంలో మనీష్‌ పాండే బ్యాటింగ్‌ చేసే అవకాశం కనిపిస్తుంది.గాయం నుంచి కోలుకున్న అజింక్యా రహానే జట్టులో చేరుతున్నాడు.కాగా సురేష్‌ రైనా,ధోనీ,యువరాజ్‌లతో టీమిండియా బలంగా కనిపిస్తుంది.బౌలింగ్‌లో జస్‌ప్రీత్‌ బుమ్రా,హార్థిక్‌ పాండ్య,అశీష్‌ నెహ్రా ఆసీస్‌ బాగా ఆడినా సొంతగడ్డపై ఎలా ఆడతారో చూడాలి.కాగా ప్రస్తుతం టీమిండియా ప్రపంచ నెంబర్‌ వన్‌ ర్యాంకును కొనసాగిస్తున్న సంగతి తెలిసిందే. ఆస్ట్రేలియాపై టీ20 సిరీస్‌ విజయంతో 120 రేటింగ్‌ పాయింట్లతో దూసుకుపోతుంది. టీమిండియా ఇదే స్థానాన్ని మరికొంత కాలం కొనసాగించాలంటే శ్రీలంకతో జరిగే టి20 మ్యాచ్‌లలో విజయం సాధించాలి.టి20 వరల్డ్‌ కప్‌ టోర్నీకి అగ్ర జట్టుగా సిద్దం కావాలని ధోనీ సేన భావిస్తుంది.దీంతో పాటు ఈ మ్యాచ్‌లు కూడా వరల్డ్‌ కఫ్‌కు సన్నాహకంగా కొనసాగుతుండటంతో టీమిండియా ప్రధానంగా ర్యాంకు కాపాడుకోవడంపై దృష్టి కేంద్రీకరించింది.ఈ సమయంలో శ్రీలంకతో సిరీస్‌ను కైవసం చేసుకోవడం ఒక్కటే టార్గెట్‌. సిరీస్‌లో టీమిండియా విజయం సాధించకపోతే ఏడవ ర్యాంకునకు పడిపోతుంది.అదే సమయంలో శ్రీలంక నెంబర్‌ వన్‌ ర్యాంకుకు చేరుకుంటుంది. ప్రస్తుతం టీమిండియా సమతుల్యంగా ఉండటంతో పాటు స్వదేశంలో మ్యాచ్‌లు జరగడం జట్టుకు కలిసి వచ్చే అంశం.